钦定古今图书集成/明伦汇编/官常典/第716卷 > 丘冠先
## 钦定古今图书集成/明伦汇编/官常典/第716卷 > 丘冠先

按《续文献通考》：“冠先，字道元，吴兴人。少有节义。永明
中，位给事中，使蠕蠕。蠕蠕逼令拜，冠先执节不从，以
刃临之，冠先曰：‘能杀我者，蠕蠕也。不能以天子使拜
蠕蠕者，我也’。遂见杀。武帝以冠先不辱命，赐其子雄
钱一万、布三千疋。雄不受，诣阙上书曰：‘臣父执节如
苏武，守死如谷吉。遂不书之。良史，甄之褒赠，万代之
后，谁死社稷。先建元四年，车僧朗衔使不异，抗节是
同，诏赠员外郎，此天朝旧准臣父成例也。今僧朗反
葬家茔，臣父湮弃绝域，语忠烈则不谢车，论荼毒则
彼优而此剧，名位不殊，礼数宜等，乞申褒赠’。”不省。